32000D0079
L 030/39
JURNALUL OFÍCIAL AL UNIUNII EUROPENE
DECIZIA COMISIEI
din 20 decembrie 1999
de modificare a Deciziei 1999/710/CE de elaborare a unor liste provizorii ale unităților din țările terțe din care statele membre autorizează importurile de carne tocată și preparate din carne
[notificată cu numărul C(1999) 4685]
(Text cu relevanță pentru SEE)
(2000/79/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CE a Consiliului din 22 iunie 1995 privind condițiile de întocmire, pentru o perioadă interimară, a listelor provizorii cu unitățile din țările terțe din care statele membre sunt autorizate să importe unele produse de origine animală, produse pescărești și moluște bivalve vii (1), astfel cum a fost modificată ultima dată prin Decizia 98/603/CE (2), în special articolul 2 alineatul (1),
întrucât:
(1)
A fost elaborată o listă provizorie a unităților producătoare de carne tocată și preparate din carne prin Decizia 1999/710/CE a Comisiei (3).
(2)
Republica Cehă și Noua Zeelandă au trimis o listă a unităților producătoare de carne tocată și preparate din carne și pentru care autoritățile responsabile certifică faptul că unitățile în cauză corespund regulilor comunitare.
(3)
Pot fi elaborate liste provizorii cu unități producătoare de carne tocată și preparate din carne pentru Republica Cehă și Noua Zeelandă în conformitate cu procedura prevăzută de Decizia 95/408/CE pentru anumite țări.
(4)
Măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Textul anexei la prezenta decizie se adaugă anexei la Decizia 1999/710/CE.
Articolul 2
Prezenta decizie se aplică de la data de 15 decembrie 1999.
Articolul 3
Prezenta decizie se adresează statelor membre.
Adoptată la Bruxelles, 20 decembrie 1999.